РЕГЛАМЕНТ (ЕО) № 1082/2009 НА КОМИСИЯТА
от 11 ноември 2009 година
за одобряване на неминимални промени в спецификацията на название, вписано в Регистъра на защитените наименования за произход и защитените географски указания - Prosciutto di Norcia (ЗГУ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 9, параграф 1, първа алинея от Регламент (ЕО) № 510/2006 Комисията разгледа заявката на Италия за одобряване на промени в елементите на спецификацията на защитеното географско указание „Prosciutto di Norcia“, регистрирано с Регламент (ЕО) № 1107/96 на Комисията (2), изменен с Регламент (ЕО) № 1065/97 (3).
(2)
Тъй като съответните промени не са минимални по смисъла на член 9 от Регламент (ЕО) № 510/2006, Комисията публикува заявката за промени в приложение на член 6, параграф 2, първа алинея от споменатия регламент, в Официален вестник на Европейския съюз (4). Тъй като Комисията не е получила никакви възражения съгласно член 7 от Регламент (ЕО) № 510/2006, промените следва да бъдат одобрени,
ПРИЕ НАСТОЯЩИЯ РЕГЛАМЕНТ:
Член 1
Одобряват се промените на спецификацията, публикувани в Официален вестник на Европейския съюз, относно названието, посочено в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 ноември 2009 година.